**A pályázatot ismertető kiadványhoz szükséges alapadatok és kiegészítő információk word formátumban**

**Pályamű elnevezése és címe:** **A Hegyvidéki Kulturális Szalon és környezete**

**Pályázó:** Budapest Főváros XII. kerület Hegyvidéki Önkormányzat. Felelős személy: Pokorni Zoltán polgármester

**Beruházó:** Budapest Főváros XII. kerület Hegyvidéki Önkormányzat. Rimóczi János városfejlesztési irodavezető

**Tervező:** Lenzsér és társa Kft. Felelős személy: Lenzsér Péter építész; Platinium Group Kft. Felelős személy: Billing Tamás építész

**Kivitelező:** Archibona Kft. Felelős személy: Jakab Péter ügyvezető; PENTA Általános Építőipari Kft. Felelős személy: Oláh László

RÖVID LEÍRÁS – 1060 karakter

A Hegyvidéki Önkormányzat meghatározott átfogó fejlesztési célja színvonalas életkörülmények és szolgáltatások biztosítása, a kerületi lakosok életminőségének javítása, a művelt és tájékozott polgárság támogatása.

A kerület belső városrészén történetileg nem alakult ki településközponti szerepet betöltő tér. Az ITS egyik meghatározó eleme a Böszörményi út fejlesztése, a Hegyvidék főutcájának kialakítása.

Az ingatlanfejlesztés célja a főutcához kapcsolódóan a hiányzó lokális központ megteremtése. Ennek két alappillére a multifunkcionális használatra alkalmas közösségi tér létrehozása, és a közösséget kiszolgáló intézmények és szolgáltatások biztosítása.

Az Önkormányzat népszerű közművelődési intézménye, a Kulturális Szalon 2018-ig a Böszörményi úton működött. Az intézmény változatos programjaihoz a meglévő szűkös helyiség adottságai idővel alkalmatlannak bizonyultak. Az Önkormányzat méltó helyszínt kívánt biztosítani a Kulturális Szalon számára.

A Városháza tér és környezetének komplex fejlesztése lehetőséget adott a fenti célok megvalósítására.